یەكشەممە, 14 يون 2020 – 20:13 ڕۆژنیوز – ناوەندی هەواڵەکان
تەڤگەری کۆمەڵگای دیموکرات – تەڤدەم، لە بارەی سزاکانی ئەمریکا بۆ سەر سوریا لەژێر ناوی یاسای قەیسەر ڕاگەیێندراوێکی بڵاو کردەوە.
لە ڕاگەیەندراوەکەی تەڤدەم دا هاتووە:
"دوای چەند ڕۆژێکی تر سزاکانی یاسای قەیسەر بەسەر سوریا و گەلەکەیدا دەسەپێندرێت و دەکەوێتە بواری جێبەجێکردنەوە، کۆمەڵگای نێودەوڵەتی نەیتوانیوە چارەسەریەکی سیاسی بۆ ئاڵۆزیەکانی سوریا بدۆزێتەوە، بۆیە کۆمەڵگای سوریا چەندین ساڵ ئازا و سەختیی شەڕی مەزهەبی، ڕەگەزپەرەستی و داگیرکاری بینی، حکومەتی سوریا خەمساردە و هەڵدێت لە بەپرسیارێتی ئەنجامدانی دیالۆگی چارەسەریەکی سوری-سوری (ناوخۆیی). بۆیە گەورەترین بەرپرسیارێتی لەبەرامبەر ئەم ئالۆزیە دەکەوێتە ئەستوی ئەو کە وڵاتی ڕووبەڕووی ئەم کارەساتە کۆمەڵایەتی و ئابووریە کردووە، دەبێت حکومەتی سوریا بە دوای چارەسەری و جێگرەوەدا بگەڕیت، بۆ ئەوەی کاریگەریی ئەم ئاڵۆزیە لەسەر گەلی سوریا کەم ببێتەوە و نەبێتە هاوبەشی ڕاستەقینەی ئەم یاسایە.
لە جیاتی ئەوەی کۆمەڵگای نێودەوڵەتی فشار لەسەر سوریا دروست بکات و بۆ ئەوەی دیالۆگ قبوڵ بکات و کار بۆ کۆتاییهاتنی ئاڵۆزیەکانی سوریا بکات، بە پێچەوانەوە بە ڕێگای یاسای قەیسەر سزا بەسەر سوریادا دەسەپێنێت، ئەم یاسایە ئازار و سەختیەکانی کۆمەڵگای سوریا زیاتر دەکات.
بە گشتی بارودۆخی سوریا و بە تایبەت بارودۆخی کۆمەڵایەتی، لە بار نییە بۆ بەرگەکردنی ئەو کارەساتە ئابووریە، بەم هۆیەوە کارەساتێکی نوێ بۆ لیستی ئاڵۆزیەکانی سوریا زیادەبیت، چونکە بنەمای ئابووری وڵات بە گشتی هەڵوەشاوە و بەرهەمەکانی بواری ژیانکردنیش کۆتاییان بەرەو کۆتایی دەڕۆن، کۆمەڵگای وێرانبووی سوریا، دەبێتە قوربانی ئامانجەکانی دەوڵەتی داگیرکاری تورکیا و دەوڵەتە بەرژەوەندیخوازەکان.
ئامانج، سەپاندنی خۆڕادەستکردنی ئیرادەی گەلانی باکور و ڕۆژهەڵاتی سوریایە ئەم سزایە کاریگەری لەسەر گشت سوریا دروست دەکات، هاوکات کاریگەریی لەسەر بارودۆخی ئێمەش لە باکور و ڕۆژهەڵاتی سوریا دروست دەکات، کاریگەریی لەسەر هەموو ئەو شتانەش دەکات کە ڕزگاریان بووە، بە واتایەکی تر کاریگەریی لەسەر ئەو گەلانە دروست دەکات کە بۆ پاراستنی دەستکەوتەکانی خۆی، شان بە شانی یەکتر هەوڵیانداوە، ئەم دەستکەوت و شکۆمەندیانەی کە بە قوربانی گەورەی گەلان بەدەست هاتوون، دەکاتە ئامانج.
بەم سیاسەتە نائەخلاقیە دەیانەوێت برسیبوون و ژێردەستی بسەپێنن و گورزێک لە ئابووری بازار بدەن، لەو ئەنجامیشدا خۆراک و کەرەستەی پزیشکی وەک و دەرمان و شیری منداڵ کەم دەبێتەوە و ئەمەش دەبێتە هۆکار کە ڤایرۆسی کۆرۆنا لە ناو کۆمەڵگادا بە گشتی بڵاو ببێتەوە، ئەمە شەڕێکی تایبەتی ئابووریە لە دژی ئێمە کە ئامانج لێی خۆرادەستکردنی ئیرادەی ئازادی ئێمەیە.
کۆمەڵگای نێودەوڵەتی و حکومەتی سوریا بەرپرسیاری یەکەمی جێبەجێکردنی ئەم یاسایەن، ئێمە وەکو بزوتنەوەی کۆمەڵگای دیموکرات بەرپرسیاریی ئەم بارودۆخە نالەبارە، دەخەینە ئەستوی نەتەوەی یەکگرتووەکان کە لە بەرامبەر ئەم یاسایە چاوی داخستووە، هاوکات هاوپەیمانی نێودەوڵەتی بە تایبەت ئەمریکا و روسیا و حکومەتەی سوریا بەپرسیارن، ئێمە بانگەوازیی ئاڕاستەی کۆمەڵگای نێودەوڵەتی دەکەین، کە ئەرکە ئەخلاقیەکانیان جێبەجێ بکەن و بە پەلە دەستوەردان بکەن بۆ ئەوەی ئەم یاسایە بوەستێنن.
ئێمە بانگەوازیەکیش ئاڕاستەی گەلەکەمان و هەموو ڕێکخراوەکانی کۆمەڵگانی مەدەنی لە باکور و ڕۆژهەڵاتی سوریا دەکەین، ئەوانەی نوێنەرایەتی کۆمەڵگای سوریا دەکەن، کە لە بەرامبەر ئەم بارودۆخە هۆشیار بن و بە زیرەکانە لێی نزیک ببنەوە، ئێمە لەو بڕوایەداین کە ئەم ئالۆزیە ئابووریە تێدەپەڕێنین.
د.ع